Priekšlikums Padomes lēmums, ar kuru tiek noteikta Eiropas Kopienai ieņemamā nostāja attiecībā uz priekšlikumu pieņemt reģionālos rīcības plānus, īstenojot 15. pantu Protokolā par Vidusjūras aizsardzību pret piesārņojumu no sauszemes avotiem un darbībām uz sauszemes /* COM/2009/0537 galīgā redakcija */





[pic] | EIROPAS KOPIENU KOMISIJA | Briselē, 8.10.2009 COM(2009)537 galīgā redakcija Priekšlikums PADOMES LĒMUMS, ar kuru tiek noteikta Eiropas Kopienai ieņemamā nostāja attiecībā uz priekšlikumu pieņemt reģionālos rīcības plānus, īstenojot 15. pantu Protokolā par Vidusjūras aizsardzību pret piesārņojumu no sauszemes avotiem un darbībām uz sauszemes PASKAIDROJUMA RAKSTS 1. Kopiena un dalībvalstis, kuras robežojas ar Vidusjūru, ir Konvencijas par Vidusjūras reģiona jūras vides un piekrastes aizsardzību (Barselonas konvencijas) un tās Protokola par Vidusjūras aizsardzību pret piesārņojumu no sauszemes avotiem un darbībām uz sauszemes līgumslēdzējas puses. 2. Vides aizsardzību, it sevišķi ūdeņu aizsardzību no piesārņojuma, kas ir konvencijas un protokola temats, lielā mērā reglamentē Kopienas tiesību akti (piem., Ūdens pamatdirektīva, Komunālo notekūdeņu attīrīšanas direktīva vai Jūras stratēģijas pamatdirektīva). Tā kā konvencija un protokols šajā jomā rada tiesības un pienākumus, Kopiena ir ieinteresēta nodrošināt saskanību starp Kopienas politiku un tiesību aktiem un saistībām, kas uzņemtas saskaņā ar minētajiem dokumentiem. 3. Protokols par sauszemes avotiem, kas stājās spēkā 2008. gada 11. maijā, nosaka, ka konvencijai jāpieņem reģionāli rīcības plāni, lai likvidētu piesārņojumu no sauszemes avotiem un darbībām. Kā noteikts protokola 15. pantā, līdz ar reģionālo rīcības plānu pieņemšanu līgumslēdzēju pušu sanāksmē to pasākumi un grafiki kļūst saistoši. 4. MED POL — attiecīgajā konvencijas tehniskajā struktūrā, kas atbild par piesārņojumu — ir izskatīti un apstiprināti trīs reģionālie rīcības plāni (par BSP5 samazināšanu, DDT un septiņām citām vielām, kas ir toksiskas, vidē noturīgas, bioloģiski akumulējas un viegli izplatās). Juridiskās koncepcijas, kas attiecas uz atkritumiem, balstās uz svarīgākajiem starptautiskajiem nolīgumiem šajā jomā, it sevišķi — uz Bāzeles Konvenciju par bīstamo atkritumu starptautisko pārvadājumu un apglabāšanas kontroli un Stokholmas Konvenciju par noturīgiem organiskajiem piesārņotājiem. 5. Ierosinātajos plānos iekļauti noteikumi, kas galvenokārt izriet no starptautiskiem nolīgumiem, kuru līgumslēdzējas ir Kopiena un tās dalībvalstis, un to īstenošanai nebūtu jārada izmaiņas attiecīgajā ES politikā un dokumentos, ņemot vērā, ka visi attiecīgie ES tiesību akti, ieskaitot Komunālo notekūdeņu attīrīšanas direktīvu, tiek piemēroti saistībā ar Peldūdeņu direktīvas un Ūdens pamatdirektīvas prasībām. 6. Ņemot vērā iepriekš teikto, Barselonas konvencijas līgumslēdzēju kārtējā 16. sanāksmē, kas notiks 2009. gada 3.–5. novembrī Marrākešā, Kopienai ir jāatbalsta minēto reģionālo rīcības plānu pieņemšana, īstenojot Protokolu par piesārņojumu no sauszemes avotiem. 7. Tā kā sanāksmes pieņemtajiem lēmumiem būs juridiskas sekas, Kopienai ir jāpieņem nostāja saskaņā ar EK līguma 300. panta 2. punkta otro daļu. Tādēļ ir vajadzīgs uz Komisijas priekšlikumu balstīts Padomes lēmums. Par Kopienas nostājas pieņemšanu tūlīt un pilnīgi informējams Eiropas Parlaments — kā noteikts EK līguma 300. panta 3. punkta trešajā daļā. Priekšlikums PADOMES LĒMUMS, ar kuru tiek noteikta Eiropas Kopienai ieņemamā nostāja attiecībā uz priekšlikumu pieņemt reģionālos rīcības plānus, īstenojot 15. pantu Protokolā par Vidusjūras aizsardzību pret piesārņojumu no sauszemes avotiem un darbībām uz sauszemes EIROPAS SAVIENĪBAS PADOME, ņemot vērā Eiropas Kopienas dibināšanas līgumu un jo īpaši tā 175. panta 1. punktu saistībā ar 300. panta 2. punkta otro daļu, ņemot vērā Komisijas priekšlikumu[1], tā kā: 8. Kopiena un dalībvalstis, kuras robežojas ar Vidusjūru, ir Konvencijas par Vidusjūras reģiona jūras vides un piekrastes aizsardzību[2] un tās Protokola par Vidusjūras aizsardzību pret piesārņojumu no sauszemes avotiem un darbībām uz sauszemes[3] līgumslēdzējas puses. 9. Vides aizsardzību ļoti lielā mērā reglamentē Kopienas tiesību akti, arī attiecībā uz ūdens aizsardzību no piesārņojuma. Tā kā konvencija un protokols šajā jomā rada tiesības un pienākumus, Kopiena ir ieinteresēta nodrošināt saskanību starp Kopienas politiku un tiesību aktiem un saistībām, kas uzņemtas saskaņā ar minētajiem dokumentiem. 10. Protokols par piesārņojumu no sauszemes avotiem, kas stājās spēkā 2008. gada 11. maijā, nosaka, ka līgumslēdzēju pušu sanāksmei jāpieņem reģionāli rīcības plāni un programmas, ieskaitot pasākumus un grafikus, lai likvidētu piesārņojumu no sauszemes avotiem un darbībām. Kad konvencijas līgumslēdzēju pušu sanāksme plānus būs pieņēmusi, to pasākumi un grafiki kļūs saistoši simt astoņdesmitajā dienā pēc paziņošanas līgumslēdzējām pusēm. 11. Struktūrā, kam līgumslēdzējas puses ir uzticējušas sanāksmes sagatavošanu, ir formulēti trīs reģionālie rīcības plāni (par BSP5 samazināšanu, DDT un septiņām citām vielām, kas ir toksiskas, vidē noturīgas, bioloģiski akumulējas un viegli izplatās), un tie ir izskatīti un apstiprināti attiecīgajā Konvencijas tehniskajā struktūrā. 12. Konvencijas par Vidusjūras reģiona jūras vides un piekrastes aizsardzību līgumslēdzēju pušu kārtējā 16. sanāksmē Kopienai un dalībvalstīm ir cieši jāsadarbojas, lai nodrošinātu reģionālo rīcības plānu galīgu pieņemšanu un saderību ar Kopienas tiesībām. 13. Tādēļ ierosinātie reģionālie rīcības plāni ir jāatbalsta, IR NOLĒMUSI ŠĀDI. Vienīgais pants Konvencijas par Vidusjūras reģiona jūras vides un piekrastes aizsardzību līgumslēdzēju kārtējā 16. sanāksmē Kopienai ir jāatbalsta reģionālie plāni samazināt BSP5 no pilsētu notekūdeņiem, izbeigt aldrīna, hlordāna, dieldrīna, endrīna, heptahlora, mireksa un toksafēna izmantošanu un pakāpeniski atteikties no DDT, īstenojot 15. pantu Protokolā par Vidusjūras aizsardzību pret piesārņojumu no sauszemes avotiem un darbībām uz sauszemes. Briselē, [..] Padomes vārdā — priekšsēdētājs [1] OV C , , lpp. [2] OV L 240, 19.2.1977., 1.–2. lpp. un OV L 322, 14.12.1999., 32–33. lpp. [3] OV L 322, 14.12.1999., 18.–31. lpp.